TTAเดินหน้าลงทุนตปท.ผ่านเมอร์เมดฯ
โทรีเซนไทย เอเยนต์ซีส์เดินหน้าลงทุนต่างประเทศผ่านเมอร์เมดฯ&nbsp; คาดจดทะเบียนได้ 29 ก.ค.
6 ก.ค. 2554

โทรีเซนไทย เอเยนต์ซีส์เดินหน้าลงทุนต่างประเทศผ่านเมอร์เมดฯ  คาดจดทะเบียนได้ 29 ก.ค.
บริษัท โทรีเซนไทย เอเยนต์ซีส์ (TTA) เปิดทางให้บริษัทเมอร์เมด มาริไทม์ ใช้เงิน453ล้านบาทลงทุนเพิ่มในAsia Offshore Drilling Limited (AOD)และ AOD เตรียมนำหุ้นตลาดหลักทรัพย์ Oslo Excess (ประเทศนอร์เวย์) และคาดว่าจะจดทะเบียนได้ภายในวันที่ 29 ก.ค. 2554
สำหรับ AOD เป็นบริษัทที่บริษัทลูกของ TTAคือ เมอร์เมด มาริไทม์ ลงทุนอยู่ ซึ่งล่าสุด AOD ประสบความสำเร็จในการขายหุ้นให้แก่บุคคลในวงจำกัด(พีพี)จำนวน 20 ล้านหุ้นในราคาหุ้นละ 4 เหรียญสหรัฐ เป็นเงินจำนวน 80 ล้านเหรียญสหรัฐอเมริกา โดยเมอร์เมดฯเข้าซื้อหุ้นจำนวน 3.7ล้านหุ้น  คิดเป็นเงินรวม 14.8 ล้านเหรียญสหรัฐหรือประมาณ 453 ล้านบาท เพื่อถือหุ้นสัดส่วน33.75% ลดลงจากก่อนหน้าเสนอขายหุ้นถือสัดส่วน 49% 
ในขณะที่ Seadrill Limited จะเข้ามาเป็นหุ้นส่วนใน AOD โดยถือหุ้น เท่ากับเมอร์เมด คือ  33.75% หลังเข้าซื้อหุ้นจำนวน 13,500,100 หุ้น หรือเท่ากับเงินจำนวนรวม 54 ล้านเหรียญสหรัฐ 
ส่วนเงินที่ได้จากการขายหุ้นครั้งนี้ จะนำไปใช้กับสิทธิในการสั่งต่อเรือใหม่หนึ่งลำหรือสองลำกับ Keppel FELS Ltd.ในประเทศสิงคโปร์ ที่ราคา 184 ล้านเหรียญสหรัฐเนื่องจากความต้องการในการใช้เรือขุดเจาะแบบ jackupที่มีคุณสมบัติเฉพาะตัวสูงในตลาดมีความแข็งแกร่ง 
ก่อนหน้านี้ในเดือนธ.ค. 2553 AOD ได้ประสบความสำเร็จในการเสนอขายหุ้นจำนวน 100ล้านเหรียญสหรัฐอเมริกา  และได้นำเงินไปใช้ในการสั่งต่อเรือขุดเจาะแบบ jack-up ใหม่ 2 ลำ จาก Keppel FELS Ltd.
ทั้งนี้ Seadrill เป็นบริษัทเรือขุดเจาะนอกชายฝั่งชั้นนำของโลก มีกองเรือขุดเจาะจำนวน 60 ลำ ประกอบด้วยเรือขุดเจาะแบบ jack-up 21 ลำ และเป็นบริษัทที่จดทะเบียนในตลาดหลักทรัพย์นิวยอร์กและในตลาดหลักทรัพย์ออสโล ซึ่งหุ้นของบริษัทมีมูลค่ารวมตามราคาตลาดมากกว่า 16,000 ล้านเหรียญสหรัฐสหรัฐอเมริกา
การที่ Seadrill เข้ามาเป็นหุ้นส่วนเชิงกลยุทธ์ ใน AOD คู่กับเมอร์เมด จะเป็นการสร้างรากฐานธุรกิจที่แข็งแกร่งให้กับ AOD เนื่องจาก Seadrill มีประวัติซึ่งประสบความสำเร็จอย่างสูงในฐานะที่เป็นเจ้าของและผู้ปฏิบัติการเรือขุดเจาะ และในฐานะที่เป็นบริษัทที่เป็นมิตรกับผู้ถือหุ้น  ทั้งนี้ในปี 2553 Seadrill มีรายได้ 4,040.80ล้านเหรียญสหรัฐอเมริกา มีผลกำไรหลังหักภาษี  1,172 ล้านดอลลาร์สหรัฐอเมริกา และมีเงินปันผลจ่ายที่เป็นเงินสดให้แก่ผู้ถือหุ้นจำนวน 990 ล้านดอลลาร์สหรัฐอเมริกา 
ปัจจุบัน Seadrill มีเรือที่ให้บริการขุดเจาะอยู่ในเอเชียตะวันออกเฉียงใต้ 24 ลำ AOD จะได้รับประโยชน์จากความเชี่ยวชาญของ Seadrill และจะมอบหมายให้ Seadrill รับผิดชอบในเรื่องการควบคุมดูแลงานก่อสร้าง การบริหารงานเชิงเทคนิคและเชิงพาณิชย์ของเรือขุดเจาะแบบ jack-up ของ AOD ทั้งหมด